open-index/open-wikipedia-markdown huggingface dataset:
லும்பினி

**லும்பினி**,(நேபாளி மொழி & சமஸ்கிருதம்  ,பொருள்:"விரும்பத்தகுந்த") நேபாள நாட்டின் லும்பினி மாநிலம், ரூபந்தேஹி மாவட்டத்தில் உள்ள பௌத்த  புனிதயாத்திரைத் தலமாகும். இது நேபாள - இந்திய எல்லைக்கு அருகில் அமைந்துள்ளது. இவ்விடத்திலேயே அரசி மாயாதேவி, சித்தார்த்தன் எனும் கௌதம புத்தரைப் பெற்றெடுத்தார். இவரே புத்த மதத்தைத் தோற்றுவித்தவர் ஆவார்.

புத்த மதத்தினரைப் பெருமளவில் கவரும் ஐந்து புனித யாத்திரைத் தலங்களுள் லும்பினியும் ஒன்று. ஏனைய நான்கு குசிநகர், புத்த காயா, வைசாலி மற்றும் சாரநாத் என்பனவாகும். லும்பினி இமய மலை அடிவாரத்தில் உள்ளது. இது கௌதம புத்தர் தனது 29 ஆவது வயது வரை வாழ்ந்ததாகச் சொல்லப்படும் கபிலவஸ்து நகரில் இருந்து 25 கிலோமீட்டர் தொலைவில் அமைந்துள்ளது.

லும்பினியில் மாயாதேவி கோயில் உள்ளிட்ட பல கோயில்களும், புஷ்கர்னி எனப்படும் புனித ஏரியும் உள்ளன. இந்த ஏரியில் கௌதம புத்தரைப் பெற்றெடுக்குமுன் மாயா தேவி மூழ்கி எழுந்ததாகக் கூறப்படுகிறது. புத்தரின் முதற் குளியலும்கூட இந்த ஏரியிலேயே இடம்பெற்றது. இங்கே கபிலவஸ்து அரண்மனையின் இடிபாடுகளையும் காணமுடியும்.

லும்பினியை யுனெஸ்கோ உலக பாரம்பரியக் களமாக அறிவித்துள்ளது.

## பார்க்க வேண்டிய பிற இடங்கள்
* மாயாதேவி கோயில், நேபாளம்
* நேபாளத்தின் உலகப் பாரம்பரியக் களங்கள்

## இதனையும் காண்க
* பௌத்த யாத்திரை தலங்கள்
* பௌத்த தொல்லியற்களங்கள்
* அசோகரின் தூண்கள்

## மேற்கோள்கள்


## வெளி இணைப்புகள்

* Lumbini On Trial: The Untold Story 
* 
* Lumbini at the Open Directory Project
* WorldHeritageSite.org/Lumbini 
* Some photos from Birth place of Lord Buddha, Lumbini 
* http://www.nepalairflight.com/kathmandu_bhairahawa_flight.php Flight Schedules to Lumbini

பகுப்பு:பௌத்த தொல்லியற்களங்கள்
பகுப்பு:பௌத்த கோயில்கள்
பகுப்பு:பௌத்த யாத்திரைத் தலங்கள்
பகுப்பு:பண்டைய நகரங்கள்
பகுப்பு:நேபாளத் தொல்லியல்
பகுப்பு:நேபாள நகரங்கள்
பகுப்பு:லும்பினி மாநிலம்
பகுப்பு:ரூபந்தேகி மாவட்டம்
கபிலவஸ்து

**கபிலவஸ்து** என்பது இந்தியா-நேபாளம் நாட்டு எல்லைப் பகுதியில் அமைந்துள்ள, புத்த சமயத்தினரின் புனித யாத்திரைத் தலங்களுள் ஒன்றாக விளங்கும் ஒரு இடமாகும். கபிலவஸ்துவின் லும்பினி தோட்டத்தில் புத்தர் பிறந்த இடமாக கருதப்படுகிறது.

இது, அம் மதத்தினரின் இன்னொரு புனிதத் தலமான லும்பினிக்கு அண்மையில் அமைந்துள்ளது. கபிலவஸ்து என்பது ஒரு பெரிய பகுதியைக் குறிக்கிறது. இதில் பெரும்பகுதி நேபாளத்திலும், சிறு பகுதி இந்தியாவிலும் உள்ளன. யுவான் சுவாங், பாகியான் ஆகிய பயணிகள் போன்றோர் விட்டுச் சென்ற குறிப்புக்களின் அடிப்படையில் புத்தரின் பிறப்பிடத்தைத் தேடும் பணிகள் 19 ஆம் நூற்றாண்டின் இறுதிப் பகுதியில் இடம்பெற்றன. பண்டைய கபிலவஸ்துவின் சரியான அமைவிடம் இன்னும் ஒருமனதாக ஏற்றுக்கொள்ளப்படவில்லை. இந்திய வரலாற்றாளர்களும், நூல்களும் பிப்ரவா என்னும் இடமே உண்மையான கபிலவஸ்து எனக் குறிப்பிடும்போது, நேபாளத்தினர் திலௌராகோட் என்னும் இடத்தை உண்மையான கபிலவஸ்து என்கின்றனர். இவ்விரு கருத்துக்களையும் திருப்திப்படுத்தும் விதமாகவும் கருத்துக்கள் உள்ளன. கோசலப் படைகளின் தாக்குதலுக்கு முற்பட்ட பழைய கபிலவஸ்து, *[[திலௌராகோட்]]* பகுதியில் இருந்ததாகவும், இதற்குப் பிந்திய புதிய கபிலவஸ்து பிப்ராஹ்வாவில் இருந்திருக்கக்கூடும் என்பது அவற்றுள் ஒரு கருத்து ஆகும். இது தவிர முற்குறிப்பிட்ட இரு பகுதிகளையுமே உள்ளடக்கிய ஒரு பெரிய பகுதியாக கபிலவஸ்து இருந்திருக்கலாம் என்பதும் சிலரது கருத்தாகும்.

யுனெஸ்கோ, நேபாள கபிலவஸ்துவை, லும்பினியுடன் சேர்த்து உலக பாரம்பரியக் களமாக அறிவித்துள்ளது.

## இதனையும் காண்க

* பௌத்த யாத்திரை தலங்கள்
* லும்பினி
* வைசாலி
* சாரநாத்
* குசிநகர்
* சாஞ்சி
* ராஜகிரகம்
* சிராவஸ்தி
* அசோகரின் தூண்கள்
* புத்தகயா
* கேசரியா
* பர்குட்

## மேற்கோள்கள்


 

பகுப்பு:பௌத்த கோயில்கள்
பகுப்பு:இந்தியாவில் உள்ள உலக பாரம்பரியக் களங்கள்
பகுப்பு:பௌத்த யாத்திரைத் தலங்கள்
பகுப்பு:நேபாளம்
*
பகுப்பு:பண்டைய நகரங்கள்
டின்சின்

**டின்சின்** (*Tientsin*) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு நகரமாகும். இது அம்கமுவா வட்டாரச் செயலாளர் பிரிவில் அமைந்துள்ளது. இந்நகரம் அம்கமுவா பிரதேச சபையின் ஆட்சியில் கீழுள்ள ஒரு நகரமாகும். அட்டன் பொகவந்தலாவை பெருந்தெருவில் அமைந்துள்ள இந்கரை அண்டிய பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர். இரத்தினக் கல் அகழ்வுகளும் நடைபெற்று வருகின்றன.

## ஆதாரங்கள்
புவியியல் அமைவு தரவுகள்

பகுப்பு:நுவரெலியா மாவட்டத்தில் உள்ள ஊர்களும், நகரங்களும்
நாச்சிமார்கோயிலடி இராஜன்

thumb|right| நாச்சிமார்கோயிலடி இராஜன்
**நாச்சிமார்கோயிலடி இராஜன்** (யாழ்ப்பாணம், இலங்கை) ஈழத்து வில்லிசைக் கலைஞர் ஆவார். புலம் பெயர்ந்து ஜெர்மனியில் வசித்து வருகிறார்.

## வாழ்க்கைச் சுருக்கம்
இவர் இலங்கையின் யாழ்ப்பாணம், நாச்சிமார்கோயிலடியைப் பிறப்பிடமாகக் கொண்டவர். யாழ். வைத்தீஸ்வர வித்தியாலயத்தில் கல்வி பயின்ற இவர் தற்சமயம் ஜேர்மனியில் பிறேமன் நகரில் வாழ்ந்து வருகிறார். பாடசாலையில் பயின்ற காலத்திலேயே இவரது கலை ஆர்வம் வெளிப்பட்டது.

## கலையுலக வாழ்வு
இவர் வில்லிசைகளில் வல்லவர். வில்லிசை நிகழ்ச்சிகளை 1968 இல் ஆரம்பித்து நடாத்தி வருகிறார். 1972 இலிருந்து "நாச்சிமார்கோயிலடி இராஜன் வில்லிசைக் குழுவை" நடாத்தி வருகின்றார். 1993இல் ஜெர்மனியின் றெயினை ஜெர்மன் தமிழ்ச் சங்கத்தின் வாணி விழாவில் பெருங்கவிக்கோ வ.மு.சேதுராமனால் "ஈழவில்லிசைச் செம்மல்" என்ற பட்டத்தைப் பெற்றார். 1996இல் கனடாவில் நிகழ்ந்த உலகத் தமிழர் பண்பாட்டு இயக்க மாநாட்டில் அதன் தலைவர் வீரப்பனால் "வில்லிசைக் காவலர் " என்ற பட்டத்தைப் பெற்றார். ரீ.ரீ.என் தொலைக்காட்சியில் இவரது பல வில்லிசைகள் ஒளிபரப்பாகின.

## நாடகத் துறை
நாடகத்துறையிலும் இவருக்கு ஈடுபாடு உண்டு. ஜெர்மனியில் 1993, 1994, 1995, 1998 ஆகிய நான்கு ஆண்டுகளிலும் நடைபெற்ற நாடகப் போட்டிகளில் நான்கு முறைகளும் முதற்பரிசுகளைப் பெற்றுள்ளார். பிறேமன் தமிழ் கலை மன்றத்திற்காக பல நாடகங்களை எழுதி இயக்கியுள்ளார். மூன்று தடவைகள் சிறந்த இயக்குனருக்கான தங்கப்பதக்கத்தை பெற்றுள்ளார்.

**தங்கப்பதக்கம்**

1994 இல் இராட்டிங்கன் ஆதவ கிருஸ்ணா கலைமன்றம் நடாத்திய நாடகப் போட்டியில் "எதிர்பார்ப்புகள்" நாடகம் இவரது இயக்கத்தில் முதற் பரிசு பெற்றது. அதற்காக சிறந்த இயக்குநராக  தெரிவுசெய்யப்பட்டு  இராட்டிங்கன் ஆதவ கிருஸ்ணா கலைமன்றத்தால் இவருக்கு தங்கப்பதக்கம் வழங்கப்பட்டது.

 
1995 இல் இராட்டிங்கனில் தமிழர் புனர்வாழ்வுக் கழகம் நடாத்திய நாடகப் போட்டியில் "நீர்க்கோலம்" நாடகம் முதற் பரிசுக்கு தெரிவானது. நீர்க்கோலம் சிறந்த நாடக பிரதியாக தெரிவு செய்யப்பட்டு அதற்காக ஒரு தங்கப்பதக்கமும், அந்த நாடகத்தை இயக்கியதற்காக சிறந்த இயக்குநராக தெரிவு செய்யப்பட்டு அதற்காக ஒரு தங்கப்பதக்கமும், சான்றிதழும் தமிழர் புனர்வாழ்வுக் கழகத்தால் வழங்கப்பட்டது.

 
1998 இல் எசன் நகரில் ஈழமுரசு பத்திரிகை நடாத்திய நாடகப் போட்டியில் "சுமைகள்" நாடகம் முதற் பரிசுக்கு தெரிவு செய்யப்பட்டது. அதற்காக சிறந்த இயக்குநராக  தெரிவு செய்யப்பட்டு  ஈழமுரசு பத்திரிகையால்  தங்கப்பதக்கம் வழங்கப்பட்டது

## திரைப்படத்துறை
புகலிட திரைப்படத்துறையிலும் இவருக்கு ஆர்வம் உண்டு. நினைவுமுகம் திரைப்படத்திற்கு திரைக்கதை, உரையாடல் எழுதி இணை இயக்கம், தயாரிப்பு ஆகியற்றில் தடம் பதித்துள்ளார். தொடர்ந்து ஏ.ரகுநாதனின் தயாரிப்பில் பாரிசிலிருந்து தயாரிக்கப்பட்ட தயவுடன் வழிவிடுங்கள் படத்திலும் நடித்துள்ளார். யாரிவர்கள், பொறி, இப்படியுமா?  ஆகிய குறும்படங்களை எழுதி இயக்கியுள்ளார். தற்போது இலண்டனில் தயாராகி வரும் ஈழவர் திரைக் கலை மன்றத்தின் நீர்க்கோலம் திரைப்படத்திற்கு கதை, வசனம் எழுதியுள்ளார். பாரிசிலிருந்து தயாரிக்கப்படும் ஈழத்தவரின் முதல் திரைத் தொடர் நேசங்களுக்காக திரைக்கதை, உரையாடலில் பங்கெடுத்து வருகின்றார்.

## வெளிவந்த நூல்கள்
* *எதிர்பார்ப்புகள்* நாடக நூல்

பகுப்பு:செருமானியத் தமிழர்
பகுப்பு:இலங்கை வில்லிசைக் கலைஞர்கள்
பகுப்பு:ஈழத்து நாடகாசிரியர்கள்
பகுப்பு:குறும்பட இயக்குனர்கள்
குசால்நகர்

**குசால்நகர்** (*Kushalanagar*) இந்திய மாநிலமான கருநாடகாவின் குடகு மாவட்டத்தில் அமைந்துள்ள ஒரு நகரமாகும். காவேரி நதியால் சூழப்பட்ட இது, குடகு மாவட்டத்தின் நுழைவாயிலாகும். இது குசால்நகர் வட்டத்தின் தலைமையகமாகவும் செயல்படுகிறது. திபெத்திய அகதிகளின் முகாம் குசால்நகருக்கு அருகில் பைலக்குப்பே என்ற இடத்தில் அமைந்துள்ளது. இங்குள்ள பௌத்த மடம் 1972 ல் கட்டப்பட்டது. இங்கு பல பௌத்தக் கோயில்கள் அமைந்துள்ளதால் பைலக்குப்பேவுக்கு நிறைய சுற்றுலாப் பயணிகள் வருகின்றனர். இது குடகுவில் ஒரு முக்கியமான வணிக மையமாகும்.

## பெயர்க் காரணம்
இப்பகுதியில் முகாமிட்டிருந்த ஐதர் அலி தனது மகன் திப்பு பிறந்த செய்தியைக் கேட்டதும் இந்த இடத்திற்கு குஷியல் நகர் ("மகிழ்ச்சியின் நகரம்") என்ற பெயரை வழங்கினார் என்று ஒரு பிலபலமான கதை உண்டு. ஆனால் உண்மையில், திப்பு 1750 ஆம் ஆண்டில்தான் பிறந்தார். ஆனால் ஐதர் அலி 1760-களில்தான் முதல் முறையாகக் குடகுக்குள் நுழைந்தார். பிரித்தானியர்கள் கூர்க்கைக் கைப்பற்றிய பிறகு, 1834 ஆம் ஆண்டில் கூர்க்கில் அரசியல் முகவராக இருந்த கர்னல் ஜேம்ஸ் ஸ்டூவர்ட் பிரேசரின் நினைவாக இது பிரேசர்பேட்டை என்று அழைக்கப்பட்டது.

## இதனையும் காண்க
* மடிக்கேரி
* நிசர்கர்தாமா
* மங்களூர்
* சோமவாரப்பேட்டை
* விராசுப்பேட்டை

## சுற்றியுள்ள சுற்றுலாத் தளங்கள்
# ஹேரங்கி நீர்த்தேக்கம்
# நிசர்கர்தாமா
# புஷ்பகிரி வனவிலங்கு சரணாலயம்
# துபாரே யானைகள் முகாம்
# மள்ளாலி அருவி

## மேற்கோள்கள்

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:குடகு மாவட்டம்
அமுண்ட்சென்-ஸ்காட் தென் துருவ நிலையம்

**அமுண்ட்சென்-ஸ்காட் தென் துருவ நிலையம்**, அண்டார்டிக்காவில், தென் துருவப் பகுதியில் அமைக்கப்பட்டுள்ள ஐக்கிய அமெரிக்காவின் ஆய்வு நிலையம் ஆகும்.

## விபரமும் வரலாறும்

மனிதர்கள் தொடர்ச்சியாக வாழும், புவிக் கோளத்தின் தென்கோடியில் உள்ள இடம் அமுண்ட்சென்-ஸ்காட் தென் துருவ நிலையம் ஆகும். இப்பெயர், டிசம்பர் 1911 ஆம் ஆண்டில் முதன்முதலில் தென் துருவத்தை அடைந்த அமுண்ட்சென்-ஸ்காட்டினதும், அதற்கு ஒரு மாதத்துக்குப் பின் அங்கு சென்ற ராபர்ட் எஃப். ஸ்காட் என்பவரதும் பெயர்களைத் தழுவி அமைந்தது. இது 1957 ஆம் ஆண்டில் கொண்டாடப்படவிருந்த அனைத்துலக புவியியற்பியல் ஆண்டுக்காக இந் நிலையம் 1956 ஆம் ஆண்டில் கட்டப்பட்டது. அன்றிலிருந்து தொடர்ச்சியாக மனிதர்கள் இங்கேயிருந்து பணிபுரிந்து வருகின்றனர்.  இது தற்போது, புவியியற் தென் முனையில் இருந்து 100 மீட்டர்களுக்குள் உள்ளது.

## மேற்கோள்கள்

பகுப்பு:அண்டார்க்டிக்கா
இராஜன் முருகவேல்

**இராஜன் முருகவேல்** (**சோழியான்**, ஆகத்து 4, 1960 - நவம்பர் 15, 2016) ஒரு ஈழத்து எழுத்தாளர். பல சிறுகதைகள், புதினங்கள் போன்றவற்றை பல்வேறு தளங்களிலும் எழுதியவர். தமிழமுதம் இணைய இதழின் ஆசிரியராகவும் இருந்தவர். புலம் பெயர்ந்து செருமனியில் வாழ்ந்து வந்தார்.

## வாழ்க்கைச் சுருக்கம்
இராஜன் முருகவேல் இலங்கையின் யாழ்ப்பாண மாவட்டம், சுழிபுரம், பறாளாய் வீதியைப் பிறப்பிடமாகக் கொண்டவர். முருகவேல் சரோஜியினி தம்பதிகளின் மூத்த புதல்வர். சுழிபுரம் விக்ரோறியாக் கல்லூரி (8ம் வகுப்பு வரை), கொழும்பு றோயல் கல்லூரி (12ம் வகுப்பு வரை) ஆகியவற்றில் கல்வி கற்றவர். 1984 இலிருந்து புலம்பெயர்ந்து செருமனி, பிறேமனில் வாழ்ந்து வந்தார்.

## எழுத்துலக வாழ்வு
இசையும் கதையும், வானொலி நாடகம் என்பவற்றினூடு எழுத்துலகில் பிரவேசித்த இவர் சிறுகதைகள், புதினங்கள் என்று எழுதினார். இவரது ஐம்பதுக்கு மேற்பட்ட சிறுகதைகள் கலாவல்லி, மாணிக்கம், நம்நாடு, வசந்தம், தென்றல், கடல், நமதுகுரல், தளிர், ஏலையா, கலைவிளக்கு, மண், சிறுவர் அமுதம், தூண்டில், பூவரசு, ஆகிய இதழ்களிலும், ஒரு பேப்பர், தாயகப்பறவைகள், யாழ்.கொம் போன்ற இணைய இதழ்களிலும் வெளிவந்திருக்கின்றன.

இவரது கைக்கெட்டாத கைமாத்துக்கள், ஐஸ்கிறீம் சிலையே நீதானோ ஆகிய இரு நாவல்களும் பத்திரிகை, சஞ்சிகைகளிலும், இணையத்தளங்களிலும் தொடராகப் பிரசுரமாகியுள்ளன.

## மேடை அனுபவம்
கவியரங்கு, பட்டிமன்றம், நாடகம், வில்லிசை போன்ற நிகழ்வுகளில் பங்குபற்றியுள்ளார்.

## பரிசுகள்
* ஆறுதல்தேடி ஆண்டவன் சந்நிதியில்.. (1977 - இலங்கையில் மெய்கண்டான் வெளியீடாக வெளிவந்த கலாவல்லி மாத இதழ் நடாத்திய சிறுகதைப் போட்டியில் முதலாம் பரிசு)
* யாகாவாராயினும் நாகாக்க.. (2000 - ஜேர்மனி மண் சஞ்சிகை நடாத்திய சிறுகதைப் போட்டியில் முதலாம் பரிசு.)
* ஐயாயிரம் மார்க் அம்மா.. (1999 - ஜேர்மனி ஹார்ட்ஸ் தமிழர் ஒன்றியம் நடாத்திய சிறுகதைப்போட்டியில் முதலாம் பரிசு.)
* தேசம் கடந்த பின்.. (2001 - ஜேர்மனி பூவரசு சஞ்சிகை நடாத்திய கட்டுரைப் போட்டியில் முதலாம் பரிசு.

## வெளியிட்ட சஞ்சிகைகள்
* வசந்தம் (ஜெர்மனி),
* கடல் (ஜெர்மனி).

## வெளிவந்த நூல்கள்
* *யெளவனமில்லாத யதார்த்தங்கள்* (பங்குனி 1998, வெளியீடு் பூவரசு கலை இலக்கியப் பேரவை,ஜெர்மனி)
* *பெயர் ஒன்று வேண்டும்* (2000 - வெளியீடு: மணிமேகலைப் பிரசுரம், சென்னை.)

## வெளி இணைப்புகள்
* இராஜன் முருகவேளின் வலைப்பக்கம் 
* யெளவனமில்லாத யதார்த்தங்கள்
* முழுவியளங்களும் வியளங்களும் (அனுபவக் குறிப்புகள்)
* முழுவியளங்களும் வியளங்களும் (அனுபவக் குறிப்புகள்), பாகம் 2
* முழுவியளங்களும் வியளங்களும் (அனுபவக் குறிப்புகள்), பாகம் 3
* ஐஸ்கிறீம் சிலையே நீதானோ?
* சிறுகதைகள்

பகுப்பு:ஈழத்து எழுத்தாளர்கள்
பகுப்பு:யேர்மனியத் தமிழ் எழுத்தாளர்கள்
பகுப்பு:1960 பிறப்புகள்
பகுப்பு:2016 இறப்புகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:யேர்மனிய இலங்கைத் தமிழ் வம்சாவளி மக்கள்
திம்புளை

**திம்புளை** (*Dimbula*) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு குடியிருப்பாகும். இது நுவரெலியா வட்டாரச் செயலாளர் பிரிவில் அமைந்துள்ளது. இந்நகரம் நுவரெலியா பிரதேச சபையின் ஆட்சியில் கீழுள்ள ஒரு ஒரு குடியிருப்பாகும். நாவலப்பிட்டி பத்தனை பெருந்தெருவில் நாவலப்பிட்டியிலிருந்து 30 கிலோமீட்டர் தொலைவில் அமைந்துள்ள இக்குடொயிருப்பை அண்டிய பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர்.

## தேயிலை
இலங்கையின் 6 தேயிலை வலயங்களில் ஒன்றான திம்புளை, 1870 ஆம் ஆண்டளவில் கோப்பிக்குப் பதிலாக தேயிலை பயிரடத்தொடங்கும் போது முதன் முதன்முதலில் தேயிலைப் பயிரடப்பட்ட பகுதியாகும். திம்புளை தேயிலை வலயத்துள் கடல் மட்டத்திலிருந்து 3500 தொடக்கம் 5000 அடி வரையான பகுதிகள் அடங்குகின்றன. 

## ஆதாரங்கள்
*புவியியல் அமைவு தரவுகள்


பகுப்பு:நுவரெலியா மாவட்டத்தில் உள்ள ஊர்களும், நகரங்களும்
அமெரிக்கன் கல்லூரி, மதுரை

**அமெரிக்கன் கல்லூரி** மதுரையில் அமைந்துள்ள மிக பழமையான கல்லூரியாகும். இது 1881ஆம் ஆண்டு தொடங்கப் பட்டது. மதுரையில் 1881ஆம் ஆண்டு **தி அமெரிக்கன் மதுரா மிஷனால்** ஆரம்பிக்கப்பட்டு இயங்கி வரும் ஒரு கலை மற்றும் அறிவியல் கல்லூரி ஆகும். ஆரம்பிக்கப்பட்ட காலகட்டத்தில் தென்தமிழகத்தின் ஒரே கல்லூரி என்பதும் இந்த கல்லூரியின் தனி சிறப்பு. தொடக்கத்தில் அமெரிக்க ஆசிரியர்களால் நிர்வகிக்கபட்டு வந்த கல்லூரி இந்தியச் சுதந்திரத்திற்கு பிறகு பல மாற்றங்களை கண்டது. இதன்பிறகு ஆசிரியர்கள் முதல்வர்கள் என பல மட்டங்களிலும் இந்தியர்கள் சேர்க்கப்பட்டு முற்றிலும் திறமையான உள்ளூர் ஆசிரியர்களால் இன்றுவரை கற்பிக்கப்பட்டு வருகிறது. தொடக்கத்தில் இளங்கலை பிரிவுகளும் அதன்பின் இளநிலை அறிவியல் படிப்புகளும் சேர்க்கப்பட்டன. மதுரைவாசிகள் மத்தியில் மட்டுமல்லாமல் சுற்றியுள்ள மாவட்டங்களில் உள்ளவர்களும் நன்கு அறிந்த கல்லூரியாகவும் இருக்கிறது.

## வரலாறு
left|thumb|முதன்மை மண்டபம், அமெரிக்கன் கல்லூரி. படம் எடுக்கப்பட்ட ஆண்டு சரியாக தெரியவில்லை; 1905ஆக இருக்கலாம்
கல்வியைப் பரப்புவதன் மூலம் மக்களின் அறியாமையைப் போக்கலாம் என்ற நோக்கத்தில் அமெரிக்க கிறிஸ்தவ மிசனால், 1881ஆம் ஆண்டு மதுரை மாவட்டம் திருமங்கலத்தில் சிறிய பள்ளி ஆரம்பிக்கப்பட்டது. சில ஆண்டுகளில் பள்ளியின் அமைவிடம் மதுரை பசுமலைக்கு மாற்றப்பட்டது. அடுத்த சில ஆண்டுகளில் பள்ளிக்குக் கிடைத்த வரவேற்பை அடுத்து அமெரிக்கன் கல்லுரி என்ற பெயரில் மதுரையையும் இதன் சுற்றுவட்டாரத்தையும் சேர்ந்த மக்களின் நலனுக்காக ஒரு கல்லூரி உருவாக்கப்பட்டது. மதுரை நகரிலிருந்து பசுமலை வந்து செல்ல மாணவர்கள் மத்தியிலிருந்த தயக்கத்தை போக்கும் விதமாக வைகை ஆற்றுக்கு வடக்கே தற்போதைய அமைவிடத்தில் இடம் வாங்கப்பட்டு புதிய கல்லூரி வளாகம் அமைக்கப்பட்டது. 1900களின் தொடக்கத்தில் தற்போதைய அமைவிடத்துக்கு கல்லூரி இடம் மாற்றப்பட்டு இன்று வரை செயற்பட்டு வருகிறது. புதிய வளாகம் வாங்குவதற்காக அமெரிக்க கிறிஸ்தவ மிசனிடம் பெறப்பட்ட நிதி ஜான் டேவிசன் ராக்பெல்லர் என்ற உலகின் முதல் எண்ணை அதிபரின் நன்கொடை ஆகும். இந்தியாவில் முதன் முறையாக மூன்றாம் பாலின இலக்கியம் அமெரிக்கன் கல்லூரியில் தான் அறிமுகப்படுத்தபட்டது. பால்புதுமையருக்கான (Genderqueer) தமிழ் சொற்கள் ஸ்ருஷ்டியின்  நிறுவனர்  கோபி சங்கர் வழியாக இங்கு கண்டறியப்பட்டன.

## மேற்கோள்கள்

## வெளி இணைப்புகள்
* கல்லூரியின் நலவிரும்பிகளினால் தொடங்கப்பட்ட இணையதளம்

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:மதுரை மாவட்டத்திலுள்ள தனியார் கலைக் கல்லூரிகள்
பகுப்பு:மதுரை காமராசர் பல்கலைக்கழக இணைவுக்கல்லூரிகள்
கிரக்கத்தோவா

**கிரக்கத்தோவா** (*Krakatoa*, இந்தோனீசீயம்: *Krakatau*) என்பது ஓர் எரிமலைத் தீவாகும். இது சாவகத்துக்கும் சுமாத்திராவுக்கும் இடையில் உள்ள சுந்தா நீரிணையில் அமைந்திருக்கிறது. தீவுக் கூட்டத்துக்கும், அதன் முக்கிய தீவுக்கும் அதன் எரிமலைக்கும் கிரக்கத்தோவா என்ற பெயரே வழங்கி வருகிறது. இது வரலாற்று ரீதியாக பல முறை வெடித்திருப்பதாகப் பதியப்பட்டுள்ளது. இதன் பெரும் வெடிப்பு 1883 ஆம் ஆண்டில் ஆகஸ்ட் 26 - 27 இல் இடம்பெற்றது. இதுவே அண்மைக் காலத்தில் இடம்பெற்ற பெரும் எரிமலைக் குமுறல்களில் பெரும் அழிவைத் தந்தது எனக் கருதப்படுகிறது. இதன் தாக்கம் 200 மெகாதொன் டி.என்.டி அளவுக்கும், ஹிரோஷிமாவில் வீசப்பட்ட சின்னப் பையன் என்ற அணுகுண்டின் தாக்கத்தின் 13,000 மடங்கு அதிகமானது எனவும் கருதப்படுகிறது, .

250px|thumb|left|சுந்தா நீரிணை
1883 குமுறலில் 25 கன கிலோமீட்டர் அளவு பாறைகள், தூசு, மாக்கல் (pumice) என்பன வீசப்பட்டன. இக்குமுறலின் ஒலி 3,110 கி.மீ. தூரத்தில் உள்ள ஆஸ்திரேலியாவின் பேர்த் நகரம் வரையும், 5,000 கி.மீ. தூரத்தில் மொரீசியஸ் வரையும் கேட்டது. மொத்தம் 165 கிராமங்களும் நகரங்களும் அழிந்தன. குறைந்தது 36.417 பேர் கொல்லப்பட்டனர். இக்குமுறலை அடுத்து சுனாமி அலைகளும் கிளம்பி பலத்த சேதத்தை உண்டு பண்ணியது.

கிரக்கத்தோவா தீவின் மூன்றில் இரண்டு பகுதிகள் இந்த எரிமலைக் குமுறலினால் அழிந்தன. 1927 ஆம் ஆண்டு எரிமலைக் குமுறல்களை அடுத்து இங்கு *அனாக் கிரக்கத்தோவா* என்ற புதிய தீவு உருவானது. இது கிட்டத்தட்ட 2 கி.மீ. ஆரையும் கடல் மட்டத்தில் இருந்து 200 மீட்டர் உயரமும் கொண்டுள்ளது.

## குறிப்புகள்

## வெளி இணைப்புகள்
* Krakatau image gallery 

பகுப்பு:இந்தோனேசியா
பகுப்பு:எரிமலைகள்
பகுப்பு:எரிமலைத் தீவுகள்
சொர்ணவதி ஆறு

**சொர்ணவதி ஆறு** காவிரியின் துணை ஆறுகளில் ஒன்றாகும். இது கர்நாடகத்தின் நசுருர் மலைப்பகுதியில் தோன்றி 88 கி.மீ. ஓடிப் பின்னர் காவிரியில் கலக்கிறது. இது 1,787 சதுர கி.மீ. நீர்பிடிப்பு பகுதியை கொண்டுள்ளது. இதன் குறுக்கே அட்டிகுலிபுரா (*Attigulipura*) என்ற இடத்தில் அணை கட்டப்பட்டுள்ளது. இவ்வணையானது சாம்ராஜ்நகர் வட்டத்தில் உள்ளது. இது சிக்கஹொலே நீர்த்தேக்கத் திட்டத்திலிருந்து 3 கி.மீ. தொலைவில் அமைந்துள்ளது. அணை திட்டமிடப்பட்டபோது எதிர்பார்த்த அளவு தற்போது நீர்வரத்து இல்லாததால் சிக்கஹொலே நீர்த்தேக்கத்திலிருந்து உபரி நீர் சொர்ணவதி அணைக்கு 2.8 கி.மீ. நீளமுடைய கால்வாய் மூலம் கொண்டு வரப்படுகிறது.

சொர்ணவதி என்னும் ஆற்றைச் சிலப்பதிகாரம் பொன்னி என்னும் தூய தமிழ்ப்பெயரால் குறிப்பிடுகிறது. 'பொன்படு நெடுவரை'ப் பகுதியில் இது தோன்றுவதால் இதற்குப் பொன்னி என்று பெயர். சங்ககாலப் புலவர் ஆவூர் மூலங்கிழார் பாடல் (புறநானூறு 166) இதனைத் தெளிவுபடுத்துகிறது.

## உசாத்துணை
http://waterresources.kar.nic.in/salient_features_suvarnavathy.htm

பகுப்பு:கர்நாடக ஆறுகள்
பகுப்பு:காவிரியின் துணை ஆறுகள்
குட்லாடம்பட்டி

தமிழ் நாட்டில் மதுரை மாவட்டத்தில் வாடிப்பட்டி அருகே அமைந்துள்ளது **குட்லாடம்பட்டி** (ஆங்கிலம்:*Kutladampatti*). இந்த சிறு கிராமம் அங்கு அமைந்துள்ள அருவிக்காக நன்கு அறியப்படுகிறது. இந்த அருவியில் வருடத்தில் ஐந்து முதல் எட்டு மாதங்கள் வரை தண்ணீர் வரத்து இருக்கும். வார முழுவதும் மக்கள் வந்தாலும்கூட சனி மற்றும் ஞாயிற்று கிழமைகளில் கூட்டம் அதிகமாக காணப்படும்.

பகுப்பு:மதுரை மாவட்டத்திலுள்ள கிராமங்கள்
செம்புக்குடிபட்டி

**செம்புக்குடிபட்டி** என்பது மதுரை மாவட்டத்தில் வாடிப்பட்டி அருகே உள்ள ஒரு கிராமம். இங்கு சுமார் இரண்டாயிரம் மக்கள் வசிக்கின்றனர்.

## அமைவிடம்

அழகான இந்தக் கிராமத்தின் வடக்கே சிறு தொலைவில் சாத்தையாறு ஓடுகிறது. இதை ஒட்டி சிறு தொலைவில் அமைந்துள்ள சிறு குன்று இப்பகுதி மக்களால் வகுத்துமலை என்று அழைக்கப் படுகிறது.

## இவற்றையும் பார்க்க

* முல்லைப் பெரியாறு பிரதான கால்வாய்

பகுப்பு:மதுரை மாவட்டத்திலுள்ள கிராமங்கள்
பெயர்வெளி

பெரிய மென்பொருள்களில் நூற்றுக்கணக்கான இனங்காட்டிகள் பயன்படுத்தப்படலாம்.  தொடர்புள்ள இனங்காட்டிகளை கொத்தாக சேர்கப்பட்டு சுட்டப்படும் வெளியே பெயர்வெளியாகும்.  அதாவது ஒரு பெயர்வளியில் இனக்காட்டிகள் தொகுக்கப்பட்டிருக்கும்.  அந்த பெயர்வெளியை சுட்டுவதன் மூலம் அந்தா இனங்காட்டிகளைப் பயன்படுத்தலாம்.  இந்த செயற்பாடு மொழியின் பகுதிக்கூறு (modular) கட்டமைப்பைப் பலப்படுத்துகின்றது.  

## சி++
In சி++, a namespace is defined with a namespace block.

```cpp
namespace foo {
  int bar;
}
```

Within this block, identifiers can be used exactly as they are declared.  Outside of this block, the namespace specifier must be prefixed.  For example, outside of `namespace foo`, `bar` must be written `foo::bar`.  C++ includes another construct that makes this verbosity unnecessary.  By adding the line

```cpp
using namespace foo;
```

to a piece of code, the prefix `foo::` is no longer needed.

பகுப்பு:நிரலாக்கம்
தமிழமுதம் (இணையத்தளம்)

**தமிழமுதம்** என்பது முக்கியமாக ஈழத்திலிருந்து புலம்பெயர்ந்த தமிழ் எழுத்தாளர்களின் படைப்புகளையும், இசைக் கலைஞர்களது உருவாக்கத்தில் வெளிவரும் இறுவட்டுக்களையும் தாங்கி வரும் இணையத்தளம் ஆகும். இந்த இணையத்தளம் செப்டம்பர் 1, 2004 இல் ஆரம்பிக்கப்பட்டது.

புகலிடத் தமிழர்களின் செயற்பாடுகளை உலகத் தமிழர்களும் அறியவேண்டும் என்ற ஆவலிலேயே 'தமிழமுதம்' என்ற இவ் இணையத்தளம் உருவானது. இதன் முதற்கட்டமான, புகலிடத் தமிழர்களின் ஆக்கங்கள், மேடை நிகழ்வுகள், அவர்களால் உருவாக்கப்படும் பாடல்கள், புகலிடத்தில் வெளியாகும் புத்தகங்களின் மின்னூல் வடிவம் ஆகிய பணிகளை தமிழமுதம் இணையத்தளம் செய்துகொண்டிருக்கிறது.

## வெளி இணைப்புகள்
* தமிழமுதம் இணையத்தளம்

பகுப்பு:தமிழ் வலைத்தளங்கள்
கடியன்லென

**கடியன்லென** (*Kadiyanlena* தமிழில் சிலவேளைகளில் **கடியஞ்சேனை**) இலங்கையின் மத்திய மாகாணத்தின்  கண்டி தேர்தல் மாவட்டத்தில் அமைந்துள்ள ஒரு நகரமாகும். இது பத்தனை, நாவலப்பிட்டி பெருந்தெருவில் நாவலப்பிட்டி நகரிலிருந்து 7 கிலோமீட்டர் தொலைவில் அமைந்துள்ளது. நிர்வாகம் பஸ்பாகே கோரளை பிரதேச செயலாளர் பிரிவாலும் உள்ளூராட்சி பஸ்பாகே கோரளை பிரதேச சபையாலும் மேற்கொள்ளப்படுகிறது. இப்பகுதியில் தேயிலைப் பெருந்தோட்டங்கள் அதிகளவில் அமைந்துள்ளன. இங்கு வாழும் பெரும்பான்மையான மக்கள் தேயிலைத் துறை சார்ந்த தொழில்களில் ஈடுபட்டு வருகின்றனர். நகரம் கண்டி-நுவரெலியா மாவட்ட எல்லையில் கண்டி பக்கமாக அமைந்துள்ளது. நகருக்கருகில் கெட்டபுலா நீர்வீழ்ச்சி அமைந்துள்ளது.

## மேற்கோள்கள்


பகுப்பு:கண்டி மாவட்டத்தில் உள்ள ஊர்களும் நகரங்களும்
யமுனா ராஜேந்திரன்

தமிழின் முக்கிய திரை விமர்சகராகவும் அரசியல் கோட்பாட்டாளராகவும் மொழிபெயர்ப்பாளராகவும் தீவிரமாக இயங்கிவரும் இவரது எழுத்துக்கள் உலகெங்கும் அரசியல் அடிப்படையிலும் பண்பாட்டு அடிப்படையிலும் ஒடுக்கப்படும் மக்களின் அரசியல் போராட்டங்களையும் கலை இலக்கியம் சார்ந்த அழகியல் பிரச்சினை களையும் தீவிரமாக விவாதிப்பவை.

## நூல்கள்
### திரைப்பட நூல்கள்
* *ஆப்ரிக்க சினிமா*
* *அரசியல் சினிமா : 16 இயக்குனர்கள்*
* *புகலிட தமிழ் சினிமா*
* *குழந்தைகளின் பிரபஞ்சம் : குழந்தைகள் சினிமா*
* *மணிரத்தினத்தின் சினிமா*
* *இந்தியப் பிரிவினை சினிமா*
* *வன்முறை : திரைப்படம் : பாலுறவு*
*. *தமிழில் மாற்றுச் சினிமா: நம்பிக்கைகளும் பிரமைகளும்*
* *சினிமா சித்தாந்தம் கலை*

### மொழிபெயர்ப்பு கவிதை நூல்கள்
* *சே குவேரா கவிதைகள்*
* *கறுப்புச் சூரியன் : ஆப்ரிக்கக் கவிதைகள்*
* *அமெரிக்கக் கால்பந்து : நோபல் பரிசாளர் ஹெரால்ட் பின்ட்டர் அறிமுகம்*
* *25 கவிதைகளும் 500 கமாண்டோக்களும் : மஹ்முத் தர்வீஸ் கவிதைகள்*
* *பாலத்தின் மீது மக்கள் : விஸ்லாவா ஸிம் போர்ஸ்க்கா கவிதைகள்*
* *எனக்குள்; பெய்யும் மழை: ஆசியப் பெண் கவிகள்*
* *அம்மாவின் மரணம் : தஸ்லிமா நஸ்ரீன் கவிதைகள்*
* *கடைசி உயிலும் கடைசி வாக்குமூலமும் (லத்தீன் அமெரிக்க கவிதைகள்)*
* *மலைகளைத் தவிரவும் எமக்கு நண்பர்கள் இல்லை (குர்தீஸ் கவிதைகள்)*

## இலக்கியம்-தத்துவம்-அரசியல் நூல்கள்
* *ஈழத்து அரசியல் நாவல்*
* *பாலமாகி நிற்கும் பணி : எட்டு உரை யாடல்கள்*
* *அரசியல் இஸ்லாம்*
* *நான் பின்நவீனத்துவ நாடோடி இல்லை*

பகுப்பு:தமிழக எழுத்தாளர்கள்
பகுப்பு:இந்தியத் திரைப்பட வரலாற்றாளர்கள்
கிருஷ்ண ஜெயந்தி

**சிரீ கிருட்டிண செயந்தி** (சமசுகிருதத்தில் **கிருட்டிண சென்மாட்டமி** (कृष्ण जन्माष्टमी)), ஆண்டுதோறும் கிருட்டிணரின் பிறப்பைக் கொண்டாடுகிற இந்து சமய விழாவாகும். ஆவணி மாதத்தில் தேய்பிறையின் எட்டாம் நிலையில் (அட்டமி திதி) ரோகிணி நட்சத்திரம் சேர்ந்த நாளில் இவ்விழா நிகழ்கிறது. கிரெகொரியின் நாட்காட்டியின் ஆகத்து அல்லது செப்டம்பர் மாதத்தில் கிருட்டிண செயந்தி கொண்டாடுகிறார்கள். *கோகுலாட்டமி* என்று தென்னிந்தியாவில் இவ்விழா குறிக்கப்படுகிறது.

thumb|கிருட்டிண செயந்தி விழா சமயத்தில் விற்கப்படும் கிருட்டிணர் சிலைகள்
[thumb|left|[மும்பையில் கோவிந்தாக்கள் தயிர்க்கலசத்தை எட்ட மனித நாற்கூம்பு அமைத்தல்]] இந்தியாவின் பல பகுதிகளில் பல்வேறு வகைகளில் இவ்விழா கொண்டாடப்படுகிறது. 1982 ஆம் ஆண்டு முதல் தமிழக அரசு பொது விடுமுறை அளித்துள்ளது.

### வட இந்தியாவில் கிருட்டிண செயந்தி
**ராச லீலா** மற்றும் **தகி அண்டி** (தயிர்க் கலசம்) என வட இந்தியாவில் இவ்விழா சிறப்பாகக் கொண்டாடப்படுகிறது. ராசலீலா என்பது கிருட்டிணனின் இளமைக்கால வாழ்வை, கோகுலத்தில் கோபியர்கள் எனப்படும் இளம்பெண்களுடன் விளையாடிய காதல் விளையாட்டுக்களை நடிப்பதாகும். மகாராட்டிரத்தில் பிரபலமாக உள்ள தகி அண்டி என்பது உயரத்தில் தொங்க விடப்பட்டுள்ள வெண்ணைத்தாழியை சிறுவர்கள் (கோவிந்தாக்கள்) நாற்கூம்பு (பிரமிடு) அமைத்து மேலேறி அதனை உடைப்பதாகும். அரசியல்கட்சிகளும், வணிக நிறுவனங்களும் புரவல் நல்கும் இவ்விழாக்களில் வெண்ணைத்தாழியை அடைந்தவர்களுக்கு பெரும் நிதிப் பரிசுகள் அறிவிக்கப்படுகின்றன. இவ்வாறு கோவிந்தாக்கள் கூம்பின் மேலேறும் போது, தண்ணீர் பீய்ச்சி அடித்து, அவர்களை ஏறவிடாது தடுப்பதும் விளையாட்டை ஆர்வமிக்கதாக ஆக்குகிறது.

### தென்னிந்தியாவில் கிருட்டிண செயந்தி
thumb|right|தென்னிந்திய வீடு ஒன்றில் சிரீ செயந்தி கொண்டாடப் படுகிறது.

* தென்னிந்தியாவில் *சிரீசெயந்தி*, *சென்மாட்டமி*, *கோகுலாட்டமி* என்று அழைக்கப்படுகிறது. தமிழ்நாட்டில் அனைத்து பகுதியிலும் மாலை நேரத்தில் சிறப்பாக வழிபாடு நடைபெறுகிறது.
*அனைத்து சமுதாய பண்டிகையாக நடைபெறுகிறது.

கேரளாவில் குருவாயூர் கோவிலில் மிகச் சிறப்பாகக் கொண்டாடப்படும் பண்டிகை கிருட்டிண செயந்தி. கிருட்டிண செயந்தி அன்று குருவாயூர் கோவிலுக்கு ஒரு லட்சம் அளவிலான பக்தர்கள் உலகெங்கும் இருந்து வருகின்றனர்.

கிருட்டிணன் நடுநிசியில் பிறந்ததாகக் கருதப்படுவதால், பூசைகள் மாலை நேரத்தில் நடத்தப்படுகின்றன. கண்ணன் சிறு பிள்ளையாக வீட்டிற்கு வருவது போன்று கால்தடங்கள் வீட்டின் வாயிலிலிருந்து பூசையறை வரை இடப்பட்டு, குழந்தைகளுக்குரிய சீடை, முறுக்கு போன்ற தின்பண்டங்கள் படைக்கப்படுகின்றன.

## மேற்கோள்கள்

பகுப்பு:இந்தியாவின் சிறப்பு நாட்கள்
பகுப்பு:இந்து சமய விழாக்கள்
பகுப்பு:வைணவ விழாக்கள்
பகுப்பு:பிறந்த நாட்கள்
பகுப்பு:இந்திய திருவிழாக்கள்
அப்துல்லா அகமது படாவி

**அப்துல்லா அகமது படாவி** (*Abdullah bin Haji Ahmad Badawi*, 26 நவம்பர் 1939 – 14 ஏப்பிரல் 2025) மலேசிய அரசியல்வாதி ஆவார். இவர் மலேசியாவின் ஐந்தாவது பிரதமர் ஆவார்.

முன்னாள்  பிரதமர்  மகாதீர் பின் முகமது, அவரின் துணைப் பிரதமராக இருந்த அன்வார் இப்ராகிமை பதவி நீக்கம் செய்த பின்னர், அந்த இடத்திற்கு அப்துல்லா படாவி துணைப் பிரதமராக நியமிக்கப் பட்டார். அதன் பின்னர் மகாதிர் பதவி ஓய்வு பெற்றதும் அப்துல்லா படாவி பிரதமராக நியமிக்கப்பட்டார்.

2004-ஆம் ஆண்டில் இடம்பெற்ற மலேசியப் பொதுத் தேர்தல்களில் அப்துல்லா படாவி குறிப்பிடத்தக்க வெற்றி அடைந்தார். 2008-ஆம் ஆண்டில் இடம்பெற்ற பொதுத் தேர்தல்களில் அப்துல்லா படாவியின் ஆளும் பாரிசான் நேசனல் கூட்டணி மிகச் சிறுபான்மை வலுவுடன் மீண்டும் ஆட்சியைப் பிடித்தது.

## மேற்கோள்கள்

## வெளி இணைப்புகள்

*மலேசிய அரசின் வலைத்தளம்
*பிபிசி தரவுகள்: Abdullah Ahmad Badawi

பகுப்பு:1939 பிறப்புகள்
பகுப்பு:மலேசியப் பிரதமர்கள்
பகுப்பு:மலேசிய அமைச்சர்கள்
பகுப்பு:மலேசிய அரசியல்வாதிகள்‎
பகுப்பு:மலேசிய முசுலிம் அரசியல்வாதிகள்
பகுப்பு:2025 இறப்புகள்
பகுப்பு:மலேசியப் பிரதமர் துறை
மசித் மசிதி

**மசித் மசிதி** (Majid Majidi) (مجید مجیدی, பிறப்பு 17 ஏப்ரல் 1959, தெஹ்ரான்) ஓர் உலகப் புகழ் பெற்ற ஈரான் நாட்டுத் திரைப்பட இயக்குநர், தயாரிப்பாளர், திரைக்கதை எழுத்தாளர்.

## வாழ்க்கை வரலாறு
மசித் மசிதி நடுத்தர ஈரானிய குடும்பம் ஒன்றில் பிறந்தார். தனது 14ஆம் வயதில் ஆர்வமுறை நாடகக் குழுக்களில் நடிக்கத் தொடங்கினார். பிறகு, தெஹ்ரானில் உள்ள நாடகக் கலைகள் பயிலகத்தில் கற்றார்.

1979இல் நடந்த ஈரானியப் புரட்சிக்குப் பிறகு, அவரது திரைப்பட ஆர்வத்தின் காரணமாக, 1985இல் மோசன் மக்மால்பஃப் இயக்கி வெளிவந்த பேகாட் (திரைப்படம்) போன்ற குறிப்பிடத்தக்க திரைப்படங்களில் நடிக்கத் தொடங்கினார்.

2004 வரை, மசிதி மட்டுமே சிறந்த வெளிநாட்டுத் திரைப்படத்துக்கான ஆசுக்கார் விருதுக்குப் பரிந்துரைக்கப்பட்ட ஒரே ஈரானிய இயக்குநர் ஆவார். 1998ஆம் ஆண்டு, இவரது சில்ரன் ஆப் ஹெவன் திரைப்படம் இவ்விருதுக்குப் பரிந்துரைக்கப்பட்டது. எனினும், இவ்விருது லைப் இசு பியூட்டிப்புல் என்ற இத்தாலியத் திரைப்படத்திற்குக் கிடைத்தது.

மசிதி, *சில்ரன் ஆப் ஹெவன்* திரைப்படத்துக்குப் பிறகு மூன்று திரைப்படங்களை இயக்கி உள்ளார்: *[[தி கலர் ஆப் பாரடைசு]]* (2000), *[[பரன்]]* (2001), *[[தி வில்லோ டிரீ]]* (2005; மாற்று ஆங்கிலப் பெயர் *ஒன் லைப் மோர்*). *Barefoot to Herat* என்று முழு நீள ஆவணப்படத்தை உருவாக்கினார். இத்திரைப்படம், 2001இல் நடந்த தாலிபான் எதிர்ப்பு நடவடிக்கைகளின் போதும் அதற்குப் பிறகும் ஏதிலிகள் முகாம்களில் இருந்து வாழ்க்கையைப் பதிவு செய்கிறது.

2008 பெய்சிங் ஒலிம்பிக் போட்டிகளின் முன்னோட்டமாக, பெய்சிங் நகர் அறிமுகப்படம் உருவாக்குவதற்காக சீன மக்கள் குடியரசு அழைத்த ஐந்து உலகத் திரைப்பட இயக்குநர்களில் மசிதியும் ஒருவர்.

## திரை வாழ்க்கை: இயக்கம்
# *Explosion* (Enfejar) (1981) - குறு ஆவணம்
# *Hoodaj* (1984) - குறும்படம்
# *Examination Day* (Rooz-e Emtehan) (1988) - குறும்படம்
# *A Day with POWs* (Yek Rooz Ba Asiran) (1989) - குறு ஆவணம்
# *Baduk* (1992) - முதல் முழு நீளத் திரைப்படம்
# *The Last Village* (Akhareen Abadi) (1993) - குறும்படம்
# *[[Pedar (film)|Father]]* (Pedar) (1996) - திரைப்படம்
# *God Will Come* (Khoda Miayad) (1996) - குறும்படம்
# *Children of Heaven* (Bacheha-ye Aseman) (1997) - திரைப்படம்
# *The Color of Paradise* (Rang-e Khoda) (1999) - திரைப்படம்
# *[[பாரான்]]* (Rain) (2001) - திரைப்படம்
# *Barefoot to Herat* (Pa berahneh ta Herat) (2002) - ஆவணம்
# *Olympics in the Camp* (Olympik Tu Urdugah) (2003) - குறு ஆவணம்
# *The Willow Tree* (Beed-e Majnoon; மாற்று ஆங்கிலத் தலைப்பு: One Life More) (2005) - திரைப்படம்
# *Peace, Love, and Friendship* (2007) - குறு ஆவணம்
# *[[Rezae Rezvan]]* (2007) - ஆவணம்
# *Najva ashorai* (2008) - ஆவணம்
# *[[தி சாங் ஆஃப் ஸ்பாரோஸ் (திரைப்படம்)|தி சாங் ஆஃப் ஸ்பாரோஸ்]]* (2008) - திரைப்படம்
# *Kashmir Afloat* - உருவாக்கத்தில்.

## விருதுகளும் பெருமைகளும்
மசித் மசிதி பல விருதுகளும் பெருமைகளும் பெற்றுள்ளார். அவற்றுள் சில:
*Oecumenical சிறப்பு விருது, 25வது மான்டிரியேல் திரை விழா, 2001.
*Grand Prix Des Ameriques, 25வது மான்டிரியேல் திரை விழா, 2001.
*சிறந்த வெளிநாட்டுப் படத்துக்கான ஆசுக்கார் விருதுக்கான பரிந்துரை, 1998.
*அமெரிக்காவின் சிறந்த திரைப்படத்துக்கான Grand Prix, 21வது மான்டிரியேல் உலகத் திரை விழா, 1999.

## மேற்கோள்கள்

## வெளி இணைப்புகள்
*மசித் மசிதியின் வலைத்தளம்
*

பகுப்பு:ஈரானியத் திரைப்பட இயக்குநர்கள்
பகுப்பு:1959 பிறப்புகள்
பகுப்பு:வாழும் மக்கள்
நவாஸ் ஷெரீப்

**மியான் முகமது நவாஸ் ஷெரீப்** (*Mian Muhammad Nawaz Sharif*, உருது: *میاں محمد نواز شریف*, பிறப்பு: டிசம்பர் 25, 1949 பாகிஸ்தானின் அரசியல்வாதி ஆவார். இவர் 1990 முதல் 1993 வரையும் பின்னர் 1997 முதல் 1999 வரை இரண்டு தடவைகள் பாகிஸ்தான் பிரதமராகத் தேர்ந்தெடுக்கப்பட்டார். இவர் பாகிஸ்தான் முஸ்லிம் லீக் கட்சியின் தலவர் ஆவார். இந்தியாவின் அணுவாயுதப் பரிசோதனைகளுக்குப் பதிலளிக்கும் முகமாக 1998 இல் பாகிஸ்தானில் அணுவாயுதச் சோதனைகளை நடத்துவதற்கு உத்தரவிட்டதில் இவர் பரவலாக அறியப்பட்டவர். பெர்வேஸ் முஷாரப்பினால் மேற்கொள்ளப்பட்ட திடீர் இராணுவப் புரட்சியை அடுத்து இவர் பதவியில் இருந்து அகற்றப்பட்டார்.

## மேற்கோள்கள்

## வெளி இணைப்புகள்
* BBC Profile of Nawaz Sharif

பகுப்பு:பாகிஸ்தான் அரசியல்வாதிகள்
பகுப்பு:1949 பிறப்புகள்
பகுப்பு:பாக்கித்தானின் பிரதமர்கள்
பகுப்பு:வாழும் மக்கள்
களுதாவளை

**கழுதாவளை** அல்லது **களுதாவளை** (*Kazhuthavalai*, *Ka'luthaava'lai*) என்பது இலங்கையின் கிழக்கு மாகாணத்தில் மட்டக்களப்பு மாவட்டத்தில் களுவாஞ்சிக்குடி கிராமசேவகர் பிரிவில் தென் மண்முனை எருவில் பற்று பிரதேச செயலாளர் பிரிவில் உள்ள ஓர் ஊராகும்.

மட்டக்களப்பு நகருக்குத் தெற்கே மட்டக்களப்பில் இருந்து கல்முனை செல்லும் ஏ4 நெடுஞ்சாலையில் 22 கி.மீ. தூரத்தில் இது அமைந்துள்ளது. வங்காள விரிகுடா இதன் கிழக்கு எல்லையாகவும், மட்டக்களப்பு வாவியை மேற்கு எல்லையாகவும் களுவாஞ்சிக்குடி என்னும் ஊரை தெற்கு எல்லையாகவும் தேற்றாத்தீவு, தேற்றாத்தீவுக் குடியிருப்பு என்னும் கிராமங்களை இதன் வடக்கு எல்லையாகவும் கொண்டுள்ளது. கிழக்கு மேற்காக 3 கி.மீ. தூரத்தையும் வடக்கு தெற்காக இரண்டரை கி.மீ. தூரத்தையும் உள்ளடக்கியதாக இக்கிராமம் அமைந்துள்ளது. நெடுஞ்சாலையின் மேற்குப் புறத்தே நெல் வயல்களும் கிழக்குப் பக்கத்தில் கழுதாவளை கிராமமும் அமைந்துள்ளது.

## இவ்வூரின் சிறப்புகள்
* *காலி விளை பாக்கிற்கும் களுதாவளை வெற்றிலைக்கும் ஏலங் கிராம்பிற்கும் ஏற்றது காண் உன் எழில் வாய்* என்று மட்டக்களப்பு நாட்டுப் பாடல் களுதாவளை வெற்றிலையின் சிறப்பை பாடுகின்றது.

## இங்குள்ள கோயில்கள்
*களுதாவளைப் பிள்ளையார் கோயில்
* களுதாவளை சிவசக்தி முருகன் கோயில்

## மேற்கோள்கள்

## வெளி இணைப்புகள்
* தமிழ்நெட் இணையத்தளத்தில் கழுதாவளை
*களுதாவளைப்பிள்ளையார்

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
கண்ணாடிப்புழா

**கண்ணாடிப்புழா** (*Kannadipuzha River*) தென்னிந்தியாவின் கேரள மாநிலத்தில் ஓடும் ஆறு ஆகும். இது இம்மாநிலத்தின் இரண்டாவது பெரிய ஆறான பாரதப்புழாவின் முதன்மையான துணையாறுகளுள் ஒன்று. ஆனைமலையின் அடிவாரத்தில் பிறக்கும் இந்த ஆறு, பாலக்காடு நகரின் தென்எல்லையை ஒட்டிப் பாய்ந்து பின் பாரதப்புழையுடன் சேர்கிறது.

## துணையாறுகள்
* பாலாறு
* ஆழியாறு
* உப்பாறு

## மேற்கோள்கள்

பகுப்பு:கேரள ஆறுகள்
போர்ட்-ஓ-பிரின்ஸ்

**போர்ட்-ஓ-பிரின்ஸ்** (Port-au-Prince) எயிட்டியின் தலைநகரமும் மிகப்பெரிய நகரமும் ஆகும். இந்நகரில் ஏறத்தாழ 3 மில்லியன் மக்கள் வசிக்கின்றனர்.

பகுப்பு:தலைநகரம் தொடர்பான குறுங்கட்டுரைகள்
பகுப்பு:வட அமெரிக்கத் தலைநகரங்கள்
பகுப்பு:எயிட்டி
டூசான் லூவர்சூர்

**ஃபிரான்சுவா-டொமினீக் டூசான் லூவர்சூர்** (பிரெஞ்சு: Francois-Dominique Touissant L'ouverture, , மே 20, 1743-ஏப்ரல் 8, 1803) எயிட்டிய புரட்சியின் முக்கியத் தலைவர். சான் டொமிங்கோவில் (பின்னர் எயிட்டி) அடிமையாக பிறந்த லூவர்சூர் விடுதலைப் போராட்டத்தை நடத்தி 1797இல் எயிட்டிக்கு தன்னாட்சியை பெற்று அடிமை முறையை நீக்கினார். பிரெஞ்சு, பிரித்தானிய படையினர்களை வெளியேற்றி புதிய அரசியலமைப்பு சட்டத்தை எழுதியுள்ளார்.

எயிட்டியின் ஆரம்ப காலத்தில் அந்நாட்டின் பொருளாதாரத்தை மீட்டுருவாக்க முயற்சி செய்தார்.

## மேற்கோள்கள்

பகுப்பு:எயிட்டி
பகுப்பு:1743 பிறப்புகள்
பகுப்பு:1803 இறப்புகள்
கோசி ஆறு

**கோசி ஆறு** (*Koshi River*, நேபாள மொழி: कोशी नदी) நேபாளத்திலும், இந்தியாவின் பீகார் மாநிலத்திலும் ஓடும் ஓர் ஆறு. இது கங்கையின் மிகப்பெரிய துணை ஆறுகளில் ஒன்று. இவ்வாற்றில் 69,300 சதுர கி.மீ. பரப்பளவு நீர் பாய்கிறது. இந்த ஆற்றிலிருக்கும் வண்டல் காரணமாக அடிக்கடி வழிமாறிப் பாய்வதால் பண்டைக்காலம் தொட்டே  வெள்ளங்கள் ஏற்பட்டு வருகின்றன. இதனால் ஏற்பட்ட பல பாதிப்புகளால், இவ்வாற்றை *பீகாரின் துக்கம்* என்று அழைத்தனர். ஆகஸ்ட் 2008ல் கோசி ஆறு 100 ஆண்டுகளுக்கு முன்னர் அமைந்த வழியாக மறுபடி பெருக்கெடுத்தத்தில் வெள்ளம் ஏற்பட்டு 60 மக்கள் உயிரிழந்தனர்; 2 மில்லியனுக்கும் அதிகமான மக்கள் பாதிக்கப்பட்டனர்.

## மேற்கோள்கள்

பகுப்பு:இந்திய ஆறுகள்
பகுப்பு:நேபாள ஆறுகள்
பகுப்பு:கங்கையின் துணை ஆறுகள்
பகுப்பு:கோசி மாநிலம்
சமாக் சுந்தரவேஜ்

**சமாக் சுந்தரவேஜ்** (*Samak Sundaravej* தாய்: สมัคร สุนทรเวช; ஜூன் 13, 1935 - நவம்பர் 24, 2009) தாய்லாந்தின் அரசியல்வாதி ஆவார். இவர் 2008 இல் தாய்லாந்தின் பிரதமராகவும், பாதுகாப்பு அமைச்சராகவும் இருந்தவர். 2007, ஆகஸ்ட் 24 வரை தாய்லாந்து மக்கள் சக்திக் கட்சியின் தலைவராகவும் பணியாற்றினார்.

தாய் சீன வம்சத்தைச் சேர்ந்த சமாக் அரசியல் தவிர தொலைக்காட்சி நிகழ்ச்சிகளில் சமையல் நிகழ்ச்சிகளைத் தொகுத்து நிகழ்த்தி வந்தார். செப்டம்பர் 2006 இல் இடம்பெற்ற இராணுவப் புரட்சி ஏற்படும் வரை ஏழாண்டுகளாக தொலைக்காட்சி நிகழ்ச்சிகளை நடத்தி வந்தார். பிரதமராக 2008, ஜனவரி 29 இல் தெரிவான பின்னரும் இரு தடவைகள் தொலைக்காட்சி சமையல் நிகழ்ச்சிகளை நடத்தினார். இது சட்டவிரோதமானது என நீதிமன்றம் தீர்ப்பளித்ததை அடுத்து செப்டம்பர் 9 இல் இவர் பதவி விலகினார். இவரது ஆட்சிக்கெதிராக மக்கள் திரண்டெழுந்து நாடெங்கும் பெரும் ஆர்ப்பாட்டங்களில் ஈடுபட்டிருந்தனர்.

## மேற்கோள்கள்

பகுப்பு:1935 பிறப்புகள்
பகுப்பு:2009 இறப்புகள்
பகுப்பு:தாய்லாந்து அரசியல்வாதிகள்
இரும்பு குதிரைகள்

**இரும்பு குதிரைகள்** பாலகுமாரனின் பிரசித்தி பெற்ற புதினம். இதில் கதையின் நாயகன் ஒரு லாரி கம்பெனியில் பொறுப்பில் இருப்பதாகவும், அது சம்பந்தமாக அவன் எதிர்கொள்ளும் பிரச்சினைகளையும், சந்திக்கும் மனிதர்களையும் பற்றி விளக்கியிருப்பார். தனக்குள்ளே உள்ள ஓரு படைப்பாளியை எப்போதுமே வெளிப்படுத்த முடியாமல் தவிக்கும் அவனுக்கு, அவன் குடும்பமும் அலுவலகமுமே தனக்குள்ள தடைகள் என்று உணர்ந்தும் அவைகளிலிருந்து வெளியேற முடியாமல் தவிக்கும் அவன் உணர்வுகளை ஆசிரியர் அவருடைய நடையிலேயே விளக்கியிருப்பார். இலக்கிய உலகில் அனைவராலும் விரும்பி படிக்கப்பட்ட, பாராட்டு பெற்ற புதினம். 1984-ல் வெளிவந்தது.

## மேற்கோள்கள்

பகுப்பு: பாலகுமாரனின் நூல்கள்
பகுப்பு:பாலகுமாரனின் புதினங்கள்
பகுப்பு:திருமகள் நிலைய நூல்கள்
பாரசீகப் பேரரசு

**பாரசீகப் பேரரசு** என்பது, பாரசீகரின் தொடக்கத் தாயகமான ஈரானியச் சமவெளிப் பகுதிகளுடன் சேர்த்து, மேற்காசியா, நடு ஆசியா மற்றும் காக்கேசியப் பகுதிகளை ஆண்ட, தொடர்ச்சியான பல ஈரானியப் பேரரசுகளைக் குறிக்கும். பாரசீகப் பேரரசுகளில் மிகவும் பெரிதாகப் பரந்திருந்தது, சைரசு, முதலாம் டேரியஸ், முதலாம் செர்கஸ் ஆகிய பேரரசர்களின் கீழிருந்த அக்கீமெனிட் பேரரசு (கி.மு 550 – கிமு 330) ஆகும். சைரசு இப்பேரரசு பழங்காலக் கிரேக்க அரசுகளின் எதிரியாக விளங்கியது. இது ஈரானின் பார்ஸ் மாகாணத்தில் தொடங்கி விரிவடைந்த ஒரு பேரரசு ஆகும்.

பாரசீகத்தின் முதல் பேரரசான அகாமனிசியப் பேரரசை முதலாம் டேரியசியால் கிமு 550-இல் நிறுவப்பட்டது. இவன் மீடியாப் பேரரசைக் கைப்பற்றியதுடன், புது பாபிலோனியப் பேரரசு, போனீசியாவைக் கைபபற்றினார். இவரது வழிவந்த  முதலாம் சைரஸ் கூடுதலாக பண்டைய எகிப்து மற்றும் கிரேக்கத்தின் லிடியாவைக் கைப்பற்றினார். கிமு 323-இல் பேரரசன் அலெக்சாந்தர் பாரசீகப் பேரரசைக் கைப்பற்றினார். எனினும், ஈரானிய மரபினரான பார்த்தியர், செசெனிட்டுகள் காலத்திலும், பின்னர் இசுலாமின் எழுச்சிக்குப் பின்னர்  சியா இசுலாமிய சபாரித்து வம்சம், சபாவித்து வம்சம், அப்சரித்து வம்சம், குவாஜர் வம்சம் மற்றும் பகலவி வம்சம் ஈரானை ஆண்டது.

## பாரசீகத்தை ஆண்ட பாரசீக வம்சங்கள்
* அகாமனிசியப் பேரரசு - கிமு 550 - கிமு 330
* பார்த்தியப் பேரரசு - கிமு 247 – கி பி 224
* சசானியப் பேரரசு - கிபி 224 – 651
* சபாரித்து வம்சம் - கிபி 861 – 1003
* சபாவித்து வம்சம் - கிபி 1501 – 1736
* அப்சரித்து வம்சம் - கிபி 1736 – 1796
* குவாஜர் வம்சம் - கிபி 1785 – 1925
* பகலவி வம்சம்-  கிபி 1925 – 1979


File:Achaemenid (greatest extent).svg| அகாமனிசியப் பேரரசு
File:Sasanian Empire (greatest extent).svg|கிபி 621-இல் சசானியப் பேரரசு
File:Safavid dynasty (greatest extent).svg| சபாவித்து பேரரசு
File:Afsharid dynasty (greatest extent).svg| அப்சரித்து வம்சத்தின் நாதிர் ஷா காலத்திய பாரசீகப் பேரரசு

## பாரசீகப் பேரரசர்கள் & ஈரான் மன்னர்கள்

### பாரசீகப் பேரரசர்கள்
* முதலாம் டேரியஸ்
* முதலாம் செர்கஸ்
* முதலாம் சைரஸ்
* இரண்டாம் காம்பிசெஸ்
### ஈரான் மன்னர்கள்
* முகம்மத் ரிசா ஷா பஹ்லவி
* ரேசா ஷா பகலவி

## மேற்கோள்கள்


## வெளி இணைப்புகள்
*  PERSIAN EMPIRE
*
*

பகுப்பு:ஆப்கானித்தானின் வரலாறு
பகுப்பு:ஈரானின் வரலாறு
பகுப்பு:முன்னாள் பேரரசுகள்
பகுப்பு:ஆசியாவின் வரலாறு
போண்டா

**போண்டா** தென்னிந்தியாவிலும் இலங்கையிலும் உண்ணப்படும் ஒரு பலகாரம் ஆகும். இது கோளவடிவில் இருக்கும். கடலை மாவினை எண்ணெயில் பொரித்து இது செய்யப்படுகிறது. இதன் மேற்பகுதி மொறுமொறுப்பாகவும் உட்பகுதி மெதுமெதுவெனவும் இருக்கும்.
thumb|200px|உருளைக்கிழங்கு மசால் போண்டா
* உருளைக்கிழங்கு மசியல், வேக வைத்த முட்டை, மசித்த கீரை போன்றவற்றில் ஏதேனும் ஒன்றை உள்ளங்கைக்குள் அடங்குமாறு பிடித்து அதனை கடலை மாவுக் கரைசலில் முக்கி எடுத்து பின்னர் கொதிக்கும் எண்ணெயில் போட்டுப் பொறித்து போண்டா செய்யப்படுகிறது.
* மேலும் இத்துடன் கடலை மாவுடன் கார மசாலா பொருட்கள் மற்றும் பச்சை மிளகாய் சேர்த்து செய்யப்படும் போண்டா சாதா போண்டா அல்லது கார போண்டா என்றும் அழைக்கப்படுகிறது.
* மேலும் மேற்கண்ட கலவையுடன் கீரை சேர்த்து கொண்டு செய்யப்படும் போண்டா கீரை போண்டா என்றும் அழைக்கப்படுகிறது.
* வெறும் கடலை மாவுடன் வரமிளகாய் அரைத்த பச்சை மிளகாய் சேர்த்து செய்யப்படும் போண்டா கடலை மாவு போண்டா அல்லது மெது போண்டா என்றும் அழைக்கப்படுகிறது.

## போண்டா வகைகள்
* போண்டா (கார போண்டா)
* உருளைக்கிழங்கு போண்டா (மசால் போண்டா)
* கடலை மாவு போண்டா (மெது போண்டா)
* பர்மா போண்டா
* கீரை போண்டா
* முட்டை போண்டா

## மேலும் பார்க்க
* வடை
* முறுக்கு
* அதிரசம்

## சான்றுகள்

பகுப்பு:இந்திய உணவுகள்
பகுப்பு:ஆந்திர சமையல்
பகுப்பு:தமிழர் சமையல்
பகுப்பு:சிற்றுண்டி உணவுகள்
குந்தவை (எழுத்தாளர்)

**குந்தவை** என்ற புனைபெயருடன் எழுதும் **சடாட்சரதேவி** இலங்கையின் யாழ்ப்பாண மாவட்டத்தில்  தொண்டைமானாறைச் சேர்ந்த ஈழத்து எழுத்தாளர்.
1963 இல் ஆனந்தவிகடனில் வெளிவந்த ‘சிறுமைகண்டு பொங்குவாய்’ என்ற முத்திரைக்கதையுடன் எழுத்துலகத்திற்கு அறிமுகமானவர்.

## கல்வி

ஆரம்பக்கல்வியை தொண்டைமானாறு வீரகத்திப்பிள்ளை மகாவித்தியாலத்திலும், இடைநிலைக்கல்வியை சுன்னாகம்இராமநாதன் கல்லூரியிலும் பெற்றார். பேராதனைப்பல்கலைக்கழகத்தில் கலைமாணிப் பட்டம்பெற்றார்.

புத்தளத்திலும் பின்னர் யாழ்ப்பாணத்திலும் ஆசிரியராகப் பணிபுரிந்தார். இறுதியாக யா/உடுப்பிட்டி மகளிர் கல்லூரியில் பணியாற்றி 1990 ஆம் ஆண்டு விசேட சுயவிருப்பு ஓய்வுத்திட்டத்தின்கீழ் ஓய்வு பெற்றார்.

## எழுத்துப்பணி

இவரின் சிறுகதைகள் கணையாழி, அலை, கனவு,  சரிநிகர், சக்தி, மூன்றாவது மனிதன் போன்ற பல இதழ்களில் பிரசுரமாகியிருக்கின்றன.

இவர் அறுபதுகளிலே எழுதத் தொடங்கி விட்டார். 1963 இல் ஆனந்தவிகடன் இதழில் வெளிவந்த 'சிறுமை கண்டு பொங்குவாய்' என்ற சிறுகதையின் மூலம் இலக்கிய உலகில் பரவலாக அறியப்பட்டவர்.ஆனாலும் 2002 இல் தான் இவரது முதல் சிறுகதைத் தொகுப்பான "யோகம் இருக்கிறது" வெளியானது.

## பெற்ற கௌரவங்கள்
* குந்தவையின் 'பெயர்வு' என்ற சிறுகதை ஏ.ஜே கனகரட்னாவினால் ஆங்கிலத்தில் மொழிபெயர்க்கப்பட்டு வெளிவந்தது. 
* இவரது எழுத்துப்பணிக்காக  வடமாகாண ஆளுநர் விருது 2008 இல் வழங்கிக் கௌரவிக்கப்பட்டது.

## வெளிவந்த நூல்கள்
* *யோகம் இருக்கிறது* - சிறுகதைத் தொகுப்பு (மித்ர பதிப்பகம், சென்னை: 2002)

## வெளி  இணைப்புகள்
*ஊடறு நேர்காணல்
* யோகம் இருக்கிறதுhttps://noolaham.org/wiki/index.php/%E0%AE%AF%E0%AF%8B%E0%AE%95%E0%AE%AE%E0%AF%8D_%E0%AE%87%E0%AE%B0%E0%AF%81%E0%AE%95%E0%AF%8D%E0%AE%95%E0%AE%BF%E0%AE%B1%E0%AE%A4%E0%AF%81  - நூலகம் திட்டத்தில்
* யோகம் இருக்கிறது பற்றி பொ.கருணாகரமூர்த்தி
* யோகம் இருக்கிறது பற்றி இரா.முருகன்

பகுப்பு:ஈழத்து எழுத்தாளர்கள்
பகுப்பு:இலங்கைத் தமிழ்ப் பெண் எழுத்தாளர்கள்
பகுப்பு:யாழ்ப்பாண மாவட்ட மக்கள்
சேரா பேலின்

**சேரா ஹீத் பேலின்** (அல்லது சாரா ஹீத் பேலின்) (*Sarah Heath Palin*, பி. பெப்ரவரி 11, 1964) அமெரிக்காவின் அரசியலாளர்,விமர்சகர் மற்றும் நூலாசிரியர் ஆவார். 2006முதல் 2009 வரை அலாஸ்கா ஆளுநராகப் பதவி வகித்தவர். அலாஸ்காவின் முதலாம் பெண் ஆளுநரும் அலாஸ்கா வரலாற்றில் மிக இளவயது ஆளுநரும் இவரே.

2008, ஆகஸ்ட் 29ஆம் தேதி 2008 குடியரசுத் தலைவர் தேர்தலில் குடியரசுக் கட்சி வேட்பாளர் ஜான் மெக்கெய்ன் பேலினை துணைத் தலைவர் வேட்பாளராகத் தேர்ந்தெடுத்தார். இதனால் இவர் குடியரசுக் கட்சி வரலாற்றில் முதலாம் பெண் துணைத் தலைவர் வேட்பாளர் ஆனார். அமெரிக்க வரலாற்றிலேயே ஜெரல்டீன் ஃபெராரோக்கு பிறகு ஒரு முக்கிய கட்சியைச் சேர்ந்த இரண்டாம் பெண் துணைத் தலைவர் வேட்பாளர் ஆவார்.

அலாஸ்காவின் வசில்லா நகர கவுன்சில் உறுப்பினராக 1992 - 1996 வரை இருந்தார், 1996 - 2002 வரை அந்நகரின் மேயராக இருந்தார்.

## குறிப்புகளும் மேற்கோள்களும்


பகுப்பு:ஐக்கிய அமெரிக்க மாநில ஆளுனர்கள்
பகுப்பு:1964 பிறப்புகள்
பகுப்பு:வாழும் மக்கள்
பகுப்பு:ஆங்கில அமெரிக்கர்கள்
பகுப்பு:அமெரிக்கப் பெண் எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பறாளை விநாயகர் பள்ளு

**பறாளை விநாயகர் பள்ளு** ஈழத்தில் தோன்றிய பள்ளு இலக்கியங்களில் ஒன்று. கிபி 18-19 ஆம் நூற்றாண்டுகளில் வாழ்ந்த யாழ்ப்பாணத்து, நல்லூர் சின்னத்தம்பிப் புலவரால் ஆக்கப்பட்ட இந்நூல், இலங்கையின் வடபாலுள்ள பறாளை என்னும் இடத்திலுள்ள விநாயகப் பெருமானின் மேற் பாடப்பட்டது. பள்ளு, உழத்திப் பாட்டு என்றும் அழைக்கப்படுவது உண்டு. இது தமிழில் உள்ள 96 பிரபந்த இலக்கிய வகைகளுள் ஒன்று.

## அமைப்பு
பள்ளு இலக்கிய மரபுகளை அடிப்படையாகக் கொண்டு ஆக்கப்பட்ட பறாளை விநாயகர் பள்ளு 130 பாடல்களால் ஆனது. பொதுவாகப் பள்ளு இலக்கியங்கள் காப்பு, கடவுள் வாழ்த்து என்பவற்றுடன் தொடங்கி பள்ளிகள் வரவு, பள்ளன் வரவு, அவர்கள் வரலாறு, நாட்டு வளப்பம் முதலிய பல உறுப்புக்களைக் கொண்டு அமையும் எனத் தமிழ் இலக்கண நூல்களிற் கூறப்பட்டுள்ளது. இவ்வாறு கூறப்பட்டுள்ள உறுப்புக்கள் அனைத்துமே எல்லாப் பள்ளு நூல்களிலும் இருப்பதில்லை. எடுத்துக்கொண்ட பொருளுக்கு ஏற்ப இந் நூலிலும் தேவையான உறுப்புக்கள் மட்டுமே உள்ளன.

பறாளை விநாயகர் பள்ளு நூலில் அமைந்துள்ள உறுப்புக்கள் பின்வருமாறு:

: 1) காப்புச் செய்யுள், 2) விநாயகர் துதி, 3) நடேசர் துதி, 4) சிவகாமியம்மை துதி, 5) பள்ளியர் தோற்றம், 6) பள்ளியர் வரலாறு கூறல், 7) பள்ளன் தோற்றம், 8) பள்ளியர் தத்தம் நாட்டு வளங் கூறல், 9) குலமுறை கிளத்தல், 10) குயில் கூவுதல், 11) மழை கேட்டல், 12) ஆற்றுவரத்து, 13) பண்ணைக்காரன் தோற்றம், 14) ஆண்டையை வணங்கல், 15) விதைவகை கேட்டல், 16) முறைப்பாடு, 17) பள்ளன் மூத்த பள்ளியை வேண்டல். 18) மூத்த பள்ளி ஆண்டையை வேண்டல், 19) பள்ளன் ஆண்டைக்குக் கணக்கொப்பித்தல், 21) தலைவன் பொருள்வயிற் பிரிந்துழி தலைவி வருத்தம் பாங்கி கூறல், 22) முகூர்த்தங் கேட்டல், 23) இரங்கல், 24) நற்றாயிரங்கல், 25) நாற்று நடவு, 26) அதன் விளைவு, 27) சுழிக்கரைப் புலம்பல், 28) தலைவன் பொருள்வயிற் பிரிவில் தலைவியிரங்கல், 29) தலைவியைப் புகழ்தல்

## இவற்றையும் பார்க்கவும்
*பறாளை விநாயகர் ஆலயம்
*நல்லூர் சின்னத்தம்பிப் புலவர்

## வெளி இணைப்புகள்
* ''பறாளை விநாயகர் பள்ளு'' (மின்னூல்-நூலகம் திட்டம்)

பகுப்பு:பள்ளு
பகுப்பு:ஈழத்து நூல்கள்
பகுப்பு:19 ஆம் நூற்றாண்டுத் தமிழ் நூல்கள்
சிபிராஜ்

**சிபி சத்யராஜ்** (*Sibi Sathyaraj*) (பிறப்பு: அக்டோபர் 6, 1982) தமிழ்த் திரைப்பட நடிகர். இவர் நடிகர் சத்யராஜின் மகன். இவர் லீ என்ற படத்தில் கதாநாயகனாக நடித்திருக்கிறார். அதை விட வேறு சில படங்களில் தந்தை சத்யராஜுடன் இணைந்து நடித்திருக்கிறார்.

## தொடக்க வாழ்க்கையும் கல்வியும்
சிபி ஷெர்வுட் ஹால் சீனியர் செகண்டரி ஸ்கூல் மற்றும் டான் போஸ்கோ மெட்ரிகுலேஷன் ஹையர் செகண்டரி பள்ளியில் தனது பள்ளிப்படிப்பை முடித்து லயோலா கல்லூரிக்குச் சென்றார். அங்கு இவர் வணிகத்தில் பட்டப்படிப்பை முடித்தார்.

## இவர் நடித்த திரைப்படங்கள்

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:1982 பிறப்புகள்
பகுப்பு:வாழும் மக்கள்
பகுப்பு:கோயம்புத்தூர் மாவட்ட மக்கள்
பகுப்பு:சென்னை நடிகர்கள்
பார்த்திபன் கனவு

**பார்த்திபன் கனவு** என்ற பெயரில் உள்ள கட்டுரைகள்:

* பார்த்திபன் கனவு (புதினம்)
* பார்த்திபன் கனவு (1960 திரைப்படம்)
* பார்த்திபன் கனவு (2003 திரைப்படம்)

----
பார்த்திபன் கனவு (2003 திரைப்படம்)

***பார்த்திபன் கனவு*** (*Parthiban Kanavu*) 2003 இல் வெளிவந்த தமிழ்த் திரைப்படம். கரு பழனியப்பன் தயாரிப்பில் வெளிவந்த இத்திரைப்படத்தில் ஸ்ரீகாந்த், ஸ்நேகா, மணிவண்ணன், விவேக் மற்றும் பலர் நடித்திருந்தனர். வித்யாசாகர் இசையமைத்திருந்தார். 2003 இல் இத்திரைப்படம் எதிர்பாராத அளவு பெரும் வெற்றி பெற்றது. இந்தப் படம் *அம்மாயி பாகுந்தி* என்னும் பெயரில் தெலுங்கில்  மறு ஆக்கம் செய்திருக்கிறார் ‘லவ்டுடே’ பாலசேகரன். மேலும் இப்படம்  *மஞ்சு பெய்யும் முன்பே* என்னும் பெயரில் மலையாளத்தில் மொழிமாற்றம் செய்யப்பட்டுள்ளது.

## கதை
நவீன இளைஞனான பார்த்திபன். (ஸ்ரீ காந்த்). ஒரு நவீனகரமான பெண்ணை (சிநேகா) சாலையில் பார்த்த கணத்திலேயே இவர்தான் தன் துணைவி என்றே எண்ணிவிடுகிறார் பார்த்திபன்.

அதே நேரத்தில் அவரது குடும்பத்தால் திருமணத்திற்காக பெண் பார்க்க வேண்டா வெறுப்பாபக செல்லும் பார்திபன், அங்கே சத்யா என்னும் ஒரு பெண்ணைப் பார்க்கிறார். அங்கே பார்த்திபனுக்கு இன்ப அதிர்ச்சியாக அவர் சாலையில் பார்த்த பெண்ணே அவர். உடனே சம்மதம் தெரிவித்து விடுகிறார். மணமும் முடிந்துவிடுகிறது. மனைவியுடன் மகிழுந்தில் வீட்டுக்குச் செல்லும்போது, எப்போதும் போல் அதே நவீனப் பெண், புன்னகையுடன் சாலையைக் கடக்கிறாள். பார்த்திபனால் அந்தக் கணத்தில் அதிர்ச்சியடைகிறான்.

விசாரிக்கும் போது தான் ஆசைப்பட்ட பெண்ணின் பெயர் ஜனனி, அவர் கேரளத்தைச் சேர்ந்தவர் என்பதும் தெரியவருகிறது. அதே ஜனனி பார்த்திபனின் வீட்டெதிரே குடிவருகிறார். இதன் காரணமான சிக்கல்கள் உருவாகின்றன, அதன் முடிவு என்ன என்பது மீதிக்கதை.

## பாடல்கள்
இசையமைப்பாளர் வித்யாசாகர் இப்படத்திற்கு இசையமைத்தார்.

* *கனாக் கண்டேனடி* (பாடல்: யுகபாரதி, பாடகர்: மது பாலகிருஷ்ணன்)
* *தீராத தம் வேண்டும்* (பாடல்: நா. முத்துக்குமார், பாடியோர்: மாணிக்க விநாயகம், திப்பு, தேவன்)
* *பக் பக்* (பாடல்: பா.விஜய், பாடியோர்: டி. எல். மகாராஜன், பலராம், மனோ, கார்த்திக், மஞ்சுளா, சந்தியா, சித்ரா, கல்யாணி)
* *என்ன தவம் செய்தனை* (பாடல்: கபிலன், பாடியவர்: ஹரிணி)
* *என்ன செய்ய* (பாடியோர்: கார்த்திக், கல்யாணி)
* *வாடி மச்சினியே* (பாடல்: அறிவுமதி, பாடியோர்: சிவசிதம்பரம், மாலதி)

## விருதுகள்
* 2003 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)

## மேற்கோள்கள்

பகுப்பு:2003 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:சினேகா நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:ஸ்ரீகாந்த் நடித்த திரைப்படங்கள்
சங்கமித்தை

**சங்கமித்தை** (*Sanghamitta*, பாளி: சங்கமித்தா, சம்ஸ்கிருதம்: சங்கமித்ரா) பேரரசன் அசோகனின் மகளாவார். இவளும், இவளுடன் இரட்டைப் பிள்ளைகளுள் ஒன்றாகப் பிறந்த உடன்பிறந்தானாகிய மகிந்தனும் புத்த சமயத் துறவிகள் ஆயினர். சில மூலங்களின்படி சங்கமித்தை அசோகனின் இளைய மகளும் மகிந்தனின் தங்கையும் ஆவாள்.

## வெள்ளரசு மரம்
பின்னர் இவர்கள் இருவரும் புத்தரின் போதனைகளைப் பரப்புவதற்காக இலங்கைக்குச் சென்றனர். முதலில் மகிந்தனே இலங்கைக்குச் சென்றான். அங்கே அவன் இலங்கை மன்னனுக்கு, புத்தர் இருந்து ஞானம் பெற்ற வெள்ளரசு மரத்தின் கிளையொன்றைத் தருவதாக வாக்குறுதி கொடுத்திருந்தான். இதனை நிறைவேற்று முகமாக பேரரசன் அசோகனே அவ்வெள்ளரசு மரம் இருக்கும் இடம் சென்று கிளையொன்றை வெட்டுவித்ததாகவும் இலங்கையின் பௌத்த வரலாற்று நூலான மகாவம்சம் கூறும்.

## மகாவம்சம்
இந்த வெள்ளரசு மரக்கிளையை இலங்கைக்கு எடுத்துச் செல்வதையும், இலங்கையில் ஒரு பெண் துறவிகளின் மரபுவழி ஒன்றை உருவாக்குவதையும், அங்குள்ள அரச குடும்பப் பெண்கள் சிலரை பிக்குணிகளாக நிலைப்படுத்தும்படியான கோரிக்கையை ஏற்றும் சங்கமித்தை இலங்கைக்கு அனுப்பப்பட்டாள். சங்கமித்தையுடன் ஏராளமான ஆளணிகளுடன் இலங்கை வந்து சேர்ந்தாள். இவளுடன் வந்தவர்களுள் அரச மரபைச் சேர்ந்த பதினெண்மரும், பிரபுக்கள் குடும்பங்களைச் சேர்ந்த பதினெண்மரும், பிராமணர், வணிகர் ஆகிய ஒவ்வொரு குலத்திலிருந்து எட்டுக் குடும்பங்களும், இவர்களுடன் இடையர், உழவர், நெசவாளர், குயவர், இயக்கர், நாகர் ஆகியோரும் இலங்கை வந்ததாக மகாவம்சம் கூறுகிறது. இவர்கள் அனைவரும் இன்று சம்புத்துறை என அழைக்கப்படுவதும், முன்னர் ஜம்புகோளத்துறை எனப்பட்டதுமான இடத்தில் வந்து இறங்கினர். இது இலங்கையின் வட பகுதியில் உள்ள யாழ்ப்பாணக் குடாநாட்டில் உள்ளது. இவர்கள் இறங்கிய இடத்திலிருந்து அனுராதபுரம் வரையான நெடுஞ்சாலை இதற்கெனச் செப்பனிடப்பட்டதாகவும், வந்தவர்கள் தங்குவதற்காகக் கட்டிடங்கள் அமைக்கப்பட்டதாகவும் கூறப்படுகிறது.

## பரிநிர்வாணநிலை
இலங்கையின் அரசியாகிய அனுலாவும், ஐநூறு வரையான பணிப்பெண்களும் சங்கமித்தை மூலம் பிக்குணிகள் ஆகினர் என்பது மகாவம்சத்தின் மூலம் தெரிய வருகிறது. மகிந்தனையும், சங்கமித்தையையும் அழைப்பித்த இலங்கை அரசன் தேவநம்பிய தீசனின் மறைவுக்குப் பின்னரும் இருவரும் இலங்கையில் இருந்தனர். தேவநாம்பியதீசனைத் தொடர்ந்து அரசனான அவனது தம்பியின் ஆட்சிக்காலத்தில் தனது 59 ஆவது வயதில் சங்கமித்தை பரிநிர்வாணநிலை அடைந்ததாகத் தெரிகிறது.

பகுப்பு:பேரரசர் அசோகர்

## மேற்கோள்கள்

பகுப்பு:மௌரியர்கள்
பகுப்பு:இந்தியப் பௌத்த துறவிகள்
பகுப்பு:இலங்கைப் பௌத்த துறவிகள்
பகுப்பு:இந்திய அரச குடும்பப் பெண்கள்
பகுப்பு:இந்தியப் பௌத்தர்கள்
உறுதிப் பொருள்

மனித வாழ்க்கைக்கு அடிப்படையான கூறு அல்லது குறிக்கோள் **உறுதிப் பொருள்** எனப்படுகின்றது.  இது தமிழர் மெய்யியலில் இடம்பெறும் ஒரு முக்கிய கருத்துரு.  

பழந்தமிழர் இன்பம், பொருள், அறம் என்ற முன்றினையும் உறுதிப் பொருள்கள் ஆக கொண்டனர்.  

பிற்காலத்தார் இன்பம், பொருள், அறம், வீடு என்ற நான்கினையும் உறுதிப் பொருள்கள் ஆக கொண்டனர்.  

சிலர் இன்பம், பொருள், அன்பு, அறம், வீடு ஆகிய ஐந்தினையும் உறுதிப் பொருள்கள் ஆக கொண்டனர்.  

பகுப்பு:தமிழர் மெய்யியல்